Bayden AQSh iqtisodiyotini rag‘batlantirish borasidagi 1,9 trln dollarlik rejasini taqdim etdi

AQShning saylangan prezidenti Jo Bayden mamlakat iqtisodiyotini rag‘batlantirish bo‘yicha 1,9 trillion dollarlik rejani tayyorladi. Unda fuqarolar va biznesni qo‘llab-quvvatlash borasidagi choralar keltirib o‘tilgan, deb xabar beradi “Kommersant”.

Jo Bayden o‘zining saylovoldi kampaniyasida pandemiya oqibatlariga qarshi kurashni kuchaytirishga va’da bergandi.
Reja quyidagilarni o‘z ichiga oladi:
Hujjatga ko‘ra, 350 milliard dollar mahalliy hukumatlarni shtat darajasida qo‘llab-quvvatlashga ajratish rejalashtirilmoqda. 170 milliard dollar oliy o‘quv yurtlariga yo‘naltiriladi. Bundan tashqari, Bayden aholini koronavirusga testdan o‘tkazish dasturiga 50 milliard dollar ajratishni taklif qilmoqda, yana 20 milliar dollar — milliy vaksinatsiya dasturi uchun.
Bunga qadar ma’qullangan 600 dollarga qo‘shimcha ravishda soliq to‘lovchilarga 1,4 ming dollardan to‘lash taklif etilmoqda. Shunday qilib, dekabr—yanvar oylaridagi to‘g‘ridan to‘g‘ri to‘lovlar 2 ming dollarni tashkil etadi, pandemiya boshidan buyon — 3,2 ming dollar. Ishsizlik uchun to‘lanadigan qo‘shimcha sug‘urta pullar haftasiga 300 dollardan 400 dollarga oshiriladi.
 Jo Bayden prezidentlikka kirishganidan keyin qanday asosiy muammoga duch kelishi aytildi